Public procurement notice: Modification Of A Contract/Concession During Its Term
Published: 2023-05-08
Buyer: Testnevelési Egyetem
Country: HU
Contract type: Works
Procedure: Open procedure
CPV classification: 45000000: Construction work | 45110000 | 45210000: Building construction work | 45212221 | 45212225

Technical requirements: 1123 Budapest, XII. kerület Csörsz utca 2-6. szám alatt lévő ingatlan (4818/4 hrsz) területével alkotott tömb, valamint a telek körüli közterületek (Hegyalja út, Alkotás utca, Győri út, Csörsz utca)
- 12 300 m2 nettó alapterületű multifunkcionális sportcsarnok és mélygarázs épület építése, melyből a sportcsarnok nettó alapterülete 5 757 m2 és 1 700 fő befogadó képességű. Az épület építése magában foglal előregyártott és monolit vasbeton szerkezetépítési, 230 tonna acél tartószerkezeti, építészeti, épületgépészeti, erős- és gyengeáramú munkákat, 1 500 férőhelyes mobil lelátó építését, sporttechnológiai szerelési munkákkal beépített sportszerek beépítését, közműépítés, környezetrendezési munkákat.
- A sportcsarnokban 2 200 m2-en készül sportpálya felület beépített sportfelszerelésekkel, valamint elhelyezésre kerül cca. 1 100 m2-es edzőterem a funkciókhoz szükséges kiszolgáló egységekkel, öltözőkkel, vizesblokkokkal, beépített sportszerekkel;
- A sportcsarnok és mélygarázs épület 2 350 m2 acél szerkezetű tetőfelülettel készül, amely egyenes rétegrendű műanyag lemez vízszigetelést tartalmaz;
- 400 m-es futókörű 8 sávos szabadtéri atlétikai pálya atlétikai sportok számára beépített sportszerekkel, 350 fh fedett lelátó épülettel és sportvilágítással;
- A létesítmény megvalósításához szükséges telken kívüli közmű építési és útépítési munkák elvégzése, az útcsatlakozások és a Csörsz utcai és Győri út parkolók kialakításával.
A kivitelezési munkák tartalmaznak szerkezetépítési, építészeti, épületgépészeti, erős- és gyengeáramú munkát, közműépítést, környezetrendezési munkákat és sporttechnológiai szerelési munkákat is.
Ajánlatkérő tárgyi közbeszerzési eljárás műszaki leírását a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet 46. § (3) bekezdésének figyelembe vételével készítette.
1.9.5. A Sportcsarnok első emeletén újonnan kialakított üzemeltetési irodák miatt, több, mint 10 főre nőtt az épületben dolgozók létszáma, ezért a munkahelyek munkavédelmi követelményeinek minimális szintjéről szóló 3/2002. (II.8.) SzCsM-EüM együttes rendelet 16. § (6) bekezdése értelmében kötelező étkezési lehetőség biztosítása, ezáltal teakonyha kialakítása. A jogszabályi előírásoknak való megfelelés érdekében, a korábban csak catering funkciót ellátó helyiség áttervezése és átalakítása ezért vált szükségessé a kivitelezés során.
A munka elvégzése Vállalkozótól rendelhető meg, mert a catering és büfé helyiségek az alapvállalás részét képező munkaterület és épület közepén helyezkednek el. A módosított tervek alapján az eddig elkészült épületgépészeti és épületvillamossági elemek módosítása vált szükségessé. E szerkezetek külső vállalkozó általi módosítása azonnali garanciavesztéssel járna, mind az említett szakágak, mind a már elkészült építészeti, belsőépítészeti elemek vonatkozásában. Ezen túlmenően a kivitelezés nem függetleníthető az épület meglévő komplett elektromos és gépészeti rendszerétől sem, annak összetettsége miatt.
A módosítás nem lényeges, mert a létesítményüzemeltetési szempontok miatti módosítás okán vált szükségessé a tervek módosítása, annak érdekében, hogy az épület megfeleljen a jogszabályi követelményeknek, mely a használatbavételi engedély kiadása szempontjából releváns. A teakonyha kialakítása a meglévő tervek minimális átalakításával és a már elkészült gépészeti és villamossági elemek minimális módosításával jár együtt, amely az építési beruházás egészéhez képest elenyésző.
Az alapszerződés catering funkciót ellátó helyiség létesítését tartalmazta, ezáltal a szerződésmódosítás nem befolyásolta a nyertes ajánlatevő személyét, és nem érinti a szerződés tárgyát. A módosítás a jogszabályi követelménynek való megfelelés érdekében szükséges, az a szerződés gazdasági egyensúlyát nem változtatja meg a Vállalkozó javára.
1.9.6. A 47/2022 (VI.30.) Szenátusi határozat 2022. június 30-án jelent meg, amely rendelkezik a Magyar Testnevelési és Sporttudományi Egyetem új Arculati tervéről, ennek értelmében az új arculatnak megfelelően szükséges a sportcsarnok homlokzatán megjeleníteni az Egyetem nevét és új címerét. Az Egyetem nevének homlokzati feltüntetése az alapszerződés része, melynek műszaki tartalma az új arculati elemeknek megfelelően módosul és a címerrel kiegészül, valamint Megrendelői igény alapján az előírt műszaki tartalomnál jobb műszaki tartalommal került megvalósításra.
A kivilágított homlokzati címer beépítését Megrendelő pótmunkaként rendeli meg Vállalkozótól jelen szerződésmódosítás keretében, mert a címer a generálkivitelező által megépített acélszerkezetű, terpesztett alumínium lemezburkolatú homlokzatra kerül. Ennek kivitelezéséhez a meglévő elektromos hálózat kibővítése, illetve a meglévő acélszerkezethez kiegészítő tartók beépítése szükséges, amihez a meglévő burkolatok megbontása elkerülhetetlen. A kivitelezési munkát az alapvállalás részét képező zöldfelületről, illetve atlétika pálya területérő lehet csak elvégezni, ahol a generálkivitelező jelenleg is munkát végez. Külső vállalkozó bevonása az érintett elektromos,- és acélszerkezetek garanciavesztésével járna.
A módosítás nem lényeges, mert az alapszerződésben eredetileg szereplő műszaki tartalomhoz képest jobb műszaki tartalom kerül megvalósításra, ezáltal a szerződésmódosítás nem befolyásolja a nyertes ajánlatevő személyét, és nem érinti a szerződés tárgyát. A módosítás egyrészt a szerződéskötést követően bekövetkezett arculatváltás miatt, másrészt Megrendelői igények alapján szükséges, az a szerződés gazdasági egyensúlyát nem változtatja meg a Vállalkozó javára.


Winner: ZÁÉV Építőipari Zártkörűen Működő Részvénytársaság